17.2.2023 г.
BG
Официален вестник на Европейския съюз
L 50/59
РЕГЛАМЕНТ ЗА ИЗПЪЛНЕНИЕ (ЕС) 2023/366 НА КОМИСИЯТА от 16 февруари 2023 година за подновяване на разрешението за употреба на препарат от Bacillus velezensis ATCC PTA-6737 като фуражна добавка за пилета за угояване, пилета, отглеждани за носачки, и видове домашни птици с по-малко стопанско значение, с изключение на носачки, за разрешаване на употребата му за декоративни птици, за изменение на Регламент за изпълнение (ЕС) № 306/2013, Регламент за изпълнение (ЕС) № 787/2013, Регламент за изпълнение (ЕС) 2015/1020, Регламент за изпълнение (ЕС) 2017/2276 и за отмяна на Регламент (ЕС) № 107/2010 и Регламент за изпълнение (ЕС) № 885/2011 (притежател на разрешението Kemin Europa N.V.) (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 и член 13, параграф 3 от него, като има предвид, че: (1)
В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето, изменението и подновяването на такова разрешение.
(2)
Препаратът от Bacillus velezensis ATCC PTA-6737, по-рано определян съгласно таксономията като Bacillus subtilis ATCC PTA-6737, беше разрешен за десет години като фуражна добавка за пилета за угояване с Регламент (ЕС) № 107/2010 на Комисията (2), за пилета, отглеждани за кокошки носачки, патици за угояване, пъдпъдъци, фазани, яребици, токачки, гълъби, гъски за угояване и щрауси с Регламент за изпълнение (ЕС) № 885/2011 на Комисията (3), за отбити прасенца и отбити животни от семейство свине (Suidae), различни от домашни свине (Sus Scrofa domesticus), с Регламент за изпълнение (ЕС) № 306/2013 на Комисията (4), за пуйки за угояване и пуйки, отглеждани за разплод, с Регламент за изпълнение (ЕС) № 787/2013 на Комисията (5) и за кокошки носачки и домашни птици с по-малко стопанско значение за производство на яйца с Регламент за изпълнение (ЕС) 2015/1020 на Комисията (6) и за свине майки с Регламент за изпълнение (ЕС) 2017/2276 на Комисията (7)
(3)
В съответствие с член 14, параграф 1 от Регламент (ЕО) No 1831/2003 беше подадено заявление за подновяване на разрешението за употреба на препарат от Bacillus velezensis ATCC PTA-6737 за пилета за угояване, пилета, отглеждани за носачки, и видове домашни птици с по-малко стопанско значение, с изключение на носачки, включително за изменение на минималната концентрация на активния агент в препарата.
В съответствие с член 7 от Регламент (ЕО) No 1831/2003 беше подадено друго заявление за нова употреба на препарата за декоративни птици, спортни и дивечови птици.
В посочените заявления беше поискано добавката да бъде класифицирана в категорията
(1) ОВ L 268, 18.10.2003 г., стр. 29.
(2) Регламент (ЕС) No 107/2010 на Комисията от 8 февруари 2010 г. относно разрешителното за използване на Bacillus subtilis ATCC PTA6737 като фуражна добавка за пилета за угояване (притежател на разрешителното Kemin Europa N.V.)
(ОВ L 36, 9.2.2010 г., стр. 1).
(3) Регламент за изпълнение (ЕС) No 885/2011 на Комисията от 5 септември 2011 г. относно разрешаването на Bacillus subtilis (ATCC PTA6737) като фуражна добавка за пилета, отглеждани за кокошки носачки, патици за угояване, пъдпъдъци, фазани, яребици, токачки, щрауси, гълъби, гъски за угояване и щрауси (притежател на разрешителното Kemin Europa N.V.)
(ОВ L 229, 6.9.2011 г., стр. 3).
(4) Регламент за изпълнение (ЕС) No 306/2013 на Комисията от 2 април 2013 г. относно разрешителното за използването на препарат от Bacillus subtilis (ATCC PTA-6737) за отбити прасенца и отбити животни от семейство свине (Suidae), различни от домашни свине (Sus scrofa domesticus) (притежател на разрешителното — Kemin Europa N.V.)
(ОВ L 91, 3.4.2013 г., стр. 5).
(5) Регламент за изпълнение (ЕС) No 787/2013 на Комисията от 16 август 2013 г. за разрешаване на употребата на препарат от Bacillus subtilis (ATCC PTA-6737) като фуражна добавка за пуйки за угояване и пуйки, отглеждани за разплод (притежател на разрешителното Kemin Europa N.V.)
(ОВ L 220, 17.8.2013 г., стр. 15).
(6) Регламент за изпълнение (ЕС) 2015/1020 на Комисията от 29 юни 2015 г. за разрешаване на употребата на препарат от Bacillus subtilis (ATCC PTA-6737) като фуражна добавка за кокошки носачки и второстепенни видове домашни птици за производство на яйца (притежател на разрешението Kemin Europa N.V.)
(ОВ L 163, 30.6.2015 г., стр. 22).
(7) Регламент за изпълнение (ЕС) 2017/2276 на Комисията от 8 декември 2017 г. за разрешаване на нова употреба на препарата от Bacillus subtilis (ATCC PTA-6737) като фуражна добавка за свине майки (притежател на разрешението Kemin Europa N.V.)
(ОВ L 326, 9.12.2017 г., стр. 50).